**Tájékoztató a Csömöri Rózsakert Evangélikus Óvoda önértékeléséről**

Kedves Kollégák!

Tájékoztatlak Bennetek, hogy 2025. március 19-től intézményünkben önértékelést folytatunk.

Az önértékelés célja az óvodában folyó nevelő tevékenység folyamatos önellenőrzése és ez alapján a pedagógiai-szakmai munka fejlesztése az ONOAP és a helyi PP szerint.

Az önértékelést a BECS (belső önértékelési csoport) bonyolítja le.

Az intézményi önértékelésnek során a következő adatgyűjtési módszereket alkalmazzuk:

* dokumentumelemzés
* interjú
* megfigyelés (a pedagógiai munka infrastruktúrájának megismerése)
* kérdőíves felmérés

A dokumentumelemzés során a következőket vizsgáljuk:

* PP
* SZMSZ
* az előző két nevelési év beszámolói/munkatervei
* továbbképzési program és az ehhez kapcsolódó beiskolázási tervek
* az előző öt év mérésének adatai, elemzése

Az intézmény önértékelés során a következő interjúk készülnek el:

* vezető
* pedagógusok
* szülők képviselői

A pedagógiai munka infrastruktúrájának megismerése:

* eszközrendszer rendelkezésre állásnak vizsgálata
* elégségessége

Kérdőíves felmérés:

* pedagógusok elégedettségét mérő kérdőív
* szülők elégedettségét mérő kérdőív

Az adatgyűjtés eredményét a felelősök jegyzőkönyvben rögzítik, és ezt az adatgyűjtő feltölti az OH informatikai rendszerébe.

Az értékelést a vezetőként én fogom elvégezni, majd a BECS tagokkal meghatározzuk a kiemelkedő és fejleszthető tevékenységeket intézményünkben értékelési területenként.

A kérdőívezést, az interjúkészítést 2025. március 19-vel kezdjük el.

Az önértékelés megvalósítása érdekében az óvodapedagógusokat megkérem, hogy kérdőíves formában értékeljék az óvodánkban folyó szakmai-pedagógiai munkát.

2025. március 26-ig legyetek szívesek kitölteni az informatika felületen a pedagógusoknak szóló kérdőívet, hogy értékelni tudjuk azokat.

Előre is nagyon szépen köszönöm!

Erős vár a mi Istenünk!

Szeretettel: Trajtlerné Erdélyi Csilla

2025. március 13.